Ribe Stifts Adresseaviser, 1843-08-25
En Sag, som fortjener vore Landsmænds særdeles Opmærksomhed, er den af Hr. P. T. Bøggild anbefalede Fodringsmaade med mæskede Kartofler og hans dermed i Forbindelse staaende Mæskeapparat, som har været omtalt i "Tidsskrift for Landoekonom", 5te Binds første Hefte. Det i disse Dage udkomne Hefte af Tidsskriftet indeholder Resultaterne af Forsøgene med dette Apparat og denne Fodring, og fordi Sagen alt har vakt Manges Jnteresse og fortjener end Fleres, optage vi her, hvad der findes i Tidsskriftet disse Resultater angaaende af Hr. Bøggild: Efter det kgl. Landhuusholdningsselskabs Foranstaltning er i Aar Anvendelsen af mit Mæskeapparat saavelsom af den af mig anbefalede Fodring med mæskede Kartofler bleven forsøgt paa flere Steder her i Landet; og de Beretninger, som Vedkommende derom have meddeelt Selskabet, have velvilligen været mig derfra udlaante. Deraf fremgaae følgende Hoved-Resultater, som i det Væsentligste stemme overeens med mine tidligere for Selskabet fremsatte Calculer og Angivelser, grundede paa mine egne Erfaringer angaaende denne Gjenstand. 1) At en Td. Kartofler, mæskeede paa den af mig opgivne Maade og i det af mig dertil inventerede Apparat, afgiver et rigeligere og bedre Foder for Malkekøer end dobbelt saa stort et Qvantum Kartofler, anvendte i raa Tilstand. Da en saadan Forandring af Kartoflens Bestanddele ikkun kan koste høist 2 Mk. pr. Td., saa vil den fleersidige store Fordeel, ved at anvende mæskede Kartofler til Qvægfoder istedetfor raa Kartofler, letteligen kunne udfindes: t. Er. kan 1 Td. Kartofler – paa Stedet vurderes til Rbd., saa vil den ved at blive mæsket koste 1 Rbd. 2 Mk.,men afgiver da og 100 pCt. mere og bedre Foder; følgelig haves i reen Gevinst 75 pCt. eller 4 Mk. paa hver Td. Kartofler, der i mæsket Tilstand anvendes som Fodrings=Surrogat. Landmanden vil saaledes letteligen sættes istand til at kunne forøge sin Besætning til det dobbelte Antal Kreature, og ved det betydelige Qvantum Gjødsel, han derved vilde vinde, faae Leilighed til at drage uendelige Fordeele. 2) At Kartoffelmæsk er et velskikket Foder til Fedning for Kreature, ligesom og, at Mæsken afgiver et sundt og behageligt Foder for Faar. 3) At 3 Fdkr. mæskede Kartofler afgive – omtrentligen – et ligesaa kraftigt Foder som 8 Pd. Bygskraa, eller som 9 Fdkr. Havre skraaet; et Forhold liigt i enh. Td. Kartofler, i mæsket Tilstand, til 1 Td. Havre i skraaet Tilstand. 4) At enh. Skp. Kartofler mæskeede, samt 10 Pd. Hakkelse og 4 Pd. Halm, Byg= eller Havre=Halm, afgiver et tilstrækkeligt Qvantum Foder for en voxen Kodaglig. Saaledes have 36 Køer, som dagligen fik et saadant Foder hver, siden medio Decbr. f. A. indtil Græstiden iaar, holdt sig overordentlig godt. Min Fodringsmaade vil følgelig væsentligen ophjælpe de Gaarde, som have liden eller ingen Havl 5) At Mæskefoderet vil kunne holde Kreaturene i en sund og kraftig Tilstand, indtil fornødent Græs og Gronfoder haves henad Foraaret. 6) At Kartofler, kogte og knuste, men uden Tilsætning af Maltskraa, langtfra ikke afgive saa kraftigt et Foder, som Kartofler, behandlede paa den af mig opgivne Maade; og 7) At mit Mæskeapparat, med den dermed i Forbindelse staaende Fodringsmaade, vil være anvendeligt saavel for de større, som for de langt mindre Gaarde."